Jos yrityksessä toimii useampi yrittäjä, voivatko kaikki hakea työmarkkinatukea?
Tukea voivat hakea kaikki työmarkkinatuen edellytykset täyttävät yrittäjät. Työmarkkinatuen saaminen edellyttää, että joko yrittäjän päätoiminen työskentely on päättynyt tai yritystoiminnasta saatava tulo on vähemmän kuin 1 089,67 euroa kuukaudessa siinä jokaista yrittäjänä työskentelevää henkilöä kohti. Päätoimisen työskentelyn päättymisen tai tulon vähentymisen tulee johtua koronavirusepidemiasta.
fi
Koskeeko työmarkkinatuki kaikkia yrittäjiä?
Mahdollisuus saada työmarkkinatukea koskee kaikkia yrittäjiä riippumatta siitä, harjoitetaanko yritystoimintaa yksityisenä elinkeinonharjoittajana tai yhtiömuodossa.
fi
Miksi yritystoiminnasta saatavan tulon on oltava vähemmän kuin juuri 1 089,67 euroa kuukaudessa työmarkkinatuen saamiseksi?
Tuloraja on sama kuin yrittäjän työttömyyspäivärahan edellytyksenä olevan työssäoloehdon kertymisen kuukausittainen raja vuonna 2020.
fi
Millä edellytyksillä yrittäjä voi saada työmarkkinatukea?
Yrittäjät voivat saada väliaikaisesti työmarkkinatukea koronavirusepidemian aiheuttaman äkillisen ja yllättävän kysynnän heikkenemisen vuoksi. Työmarkkinatuki on yksi työttömyysetuuden muoto. Työmarkkinatuen saaminen edellyttää, että  yrittäjän päätoiminen työskentely on päättynyt tai yritystoiminnasta saatava tulo on vähemmän kuin 1 089,67 euroa kuukaudessa siinä jokaista yrittäjänä työskentelevää henkilöä kohti.  Päätoimisen työskentelyn päättymisen tai tulon vähentymisen tulee johtua hyvin laajalle levinneestä vakavasta tartuntataudista eli koronavirusepidemiasta. Yrittäjällä voi olla oikeus työttömyysetuuteen myös työttömyysturvalain muiden säännösten perusteella.  Lisätietoja Työmarkkinatori-sivustolla
fi
Miltä ajalta yrittäjä voi saada työmarkkinatukea?
Työmarkkinatukea voidaan maksaa ajalta 16.3.2020–30.6.2021 väliaikaisen, COVID-19-pandemiaan liittyvän poikkeuksen perusteella. Tämän jälkeen työttömyysetuuden saaminen edellyttää, että henkilö täyttää normaalit yrittäjän työttömyysturvaoikeutta koskevat edellytykset. Normaalisti esimerkiksi pelkästään päätoimisen yritystoiminnan työmäärän tai tulojen vähentyminen ei lähtökohtaisesti oikeuta työttömyysetuuteen. Hallitus antoi eduskunnalle 12.5.2021 esityksen, jolla yrittäjien oikeutta työmarkkinatukeen jatkettaisiin 30.9.2021 asti.
fi
Mistä saan yrittäjänä lisätietoa työttömyysturvan hakemisesta ja maksamisesta koronavirustilanteessa?
TE-toimistot ja Kela päivittävät verkkosivuilleen tietoa koronaviruksen vaikutuksista.  TE-palvelut: Yrittäjän työmarkkinaturva Kela: Yrittäjän väliaikainen työttömyysturva TYJ: UKK lomautuksista ja koronasta
fi
Miten nopeasti työnhakijaksi ilmoittautunut yrittäjä saa lausunnon TE-toimistoilta?
Työvoimapoliittinen lausunto pitää antaa viipymättä, mutta kuitenkin 30 päivän kuluessa siitä, kun hakija on toimittanut lausunnon antamiseksi tarpeellisen selvityksen tai kun määräaika selvityksen antamiseen on päättynyt. TE-toimiston lausunto on luettavissa TE-toimiston Oma asiointi -palvelussa.
fi
Miten yrittäjien työmarkkinatuen edellytysten täyttyminen todetaan?
Päätoimisen työskentelyn päättyminen todetaan ensisijaisesti työnhakijan oman ilmoituksen perusteella. Työnhakijan tulee antaa TE-toimistolle selvitys yrityksen toimialasta ja siitä, miten COVID-19-pandemia ja siitä johtuvat rajoitukset ja suositukset ovat aiheuttaneet päätoimisen työskentelyn päättymisen. Vaihtoehtoisesti työnhakijan tulisi antaa TE-toimistolle selvitys yritystoiminnasta saatavasta tulosta, ja tulon vähentymisen tulisi johtua COVID-19-pandemiasta.
fi
Miten yrittäjä hakee työmarkkinatukea?
Työmarkkinatuen maksaminen edellyttää, että henkilö ilmoittautuu työnhakijaksi TE-toimistoon ja hänen oikeudestaan työmarkkinatukeen annetaan työvoimapoliittinen lausunto Kelalle. Käytännössä prosessi etenee näin:  Yrittäjä ilmoittautuu työnhakijaksi TE-toimistoon ja antaa selvityksen päätoimisen työskentelyn päättymisestä tai tulon vähentymisestä koronavirusepidemiasta johtuen. TE-toimisto antaa yrittäjän oikeudesta työmarkkinatukeen työvoimapoliittisen lausunnon Kelalle. Yrittäjä hakee työmarkkinatukea Kelasta. Kela maksaa työmarkkinatukea yrittäjälle.
fi
Miten yritystoiminnasta saatavat tulot lasketaan, ja kenelle ne ilmoitetaan?
Jos työmarkkinatuen hakemisen perusteena on tulojen vähentyminen, tulee yrittäjän antaa työnhakijaksi ilmoittautuessaan TE-toimistolle selvitys yritystoiminnasta saatavasta tulosta. TE-toimisto ratkaisee yrittäjän arvion perusteella työmarkkinatuen saamisen edellytykset. Käytännössä yrittäjä arvioi itse, mitä tulot ovat olleet ennen epidemiaa ja mitä tulot ovat epidemian aikana. Yrittäjä voi ilmoittaa tuloarviona esimerkiksi kassaperusteisten tulojen ja menojen erotuksen lisättynä yrityksestä mahdollisesti nostettavilla palkoilla. Tulot ilmoitetaan bruttona. Tulot tulee ilmoittaa kuukausittain myös Kelalle, joka ottaa tulot huomioon soviteltua työttömyysturvaa varten. Jos yrittäjä saa työmarkkinatuen ohessa tuloja yritystoiminnastaan, tulot pienentävät työmarkkinatuen määrää. Yrittäjä voi kuitenkin ansaita 300 euroa kuukaudessa ilman, että se vaikuttaa työmarkkinatukeen. Perussääntö on, että jokainen 300 euron yli menevä euro vähentää työmarkkinatukea 50 senttiä. Tuloiksi huomioidaan se summa, jonka yrittäjä on arvioinut hakemuksessaan yritystoiminnan tuloiksi kuukaudessa. COVID-19-pandemian takia edellä mainittua suojaosaa on korotettu väliaikaisesti. Suojaosa on 1.6.–31.12.2020 alkavilla sovittelujaksoilla  465 euroa, jos etuus maksetaan 4 viikon välein 500 euroa, jos etuus maksetaan kuukauden välein.  Tavallisesti ja 1.1.2021 jälkeen alkavilla sovittelujaksoilla suojaosa on  279 euroa, jos etuus maksetaan 4 viikon välein 300 euroa, jos etuus maksetaan kuukauden välein.  Hallitus on antanut eduskunnalle esityksen, että työttömyysturvan suojaosan korotusta jatkettaisiin maaliskuun 2021 loppuun. (STM:n tiedote 19.11.2020)
fi
Ovatko yrittäjät ennen voineet saada työttömyysetuutta?
Yrittäjillä on aiemminkin ollut oikeus työttömyysetuuteen, kun yritystoiminta on sivutoimista, yritystoiminta lopetetaan tai kun päätoimisen yrittäjän työskentely päättyy (esimerkiksi työkyvyn aleneman vuoksi). Lakimuutos tuo työttömyysturvan piiriin ne yrittäjät, jotka eivät ole saaneet nykysäännöksin työttömyysetuutta, koska yritystoiminnan riskiin kuuluu huonot suhdanteet.  Lisätietoja Työmarkkinatori-sivustolla
fi
Pitääkö olla YEL-vakuutus, että saa työmarkkinatukea Kelasta?
Työmarkkinatuen saaminen ei edellytä YEL-vakuutuksen voimassaoloa.
fi
Pitääkö työnhakijaksi ilmoittautuneen yrittäjän hakea tai vastaanottaa työtä?
Yrityksessä työskentelyn päättäneellä työnhakijalla on työttömyysturvalaissa tarkoitettu velvollisuus ottaa vastaan työnantajan yksilöidysti tarjoamaa työtä. Yrittäjän oikeuteen saada työmarkkinatukea ei sovelleta työttömyysturvalain säännöksiä TE-toimiston tarjoamasta työstä kieltäytymisestä sekä työllistymissuunnitelmaan tai sitä korvaavaan suunnitelmaan ja palveluun liittyvistä laiminlyönneistä.
fi
Tuleeko koko yritystoiminta lopettaa työttömyysetuuden saamiseksi?
Väliaikaisen lakimuutoksen perusteella maksettavan työmarkkinatuen saaminen ei edellytä yritystoiminnan lopettamista. Jos yrittäjä lopettaa koko yritystoiminnan, työttömyysetuutta voidaan maksaa työttömyysturvalain toistaiseksi voimassa olevien säännösten perusteella.
fi
Vaikuttavatko opinnot yrittäjien työmarkkinatuen saamiseen?
Opinnot eivät estä oikeutta työmarkkinatukeen.
fi
Voiko yksinyrittäjä hakea ja saada koronavirustilanteessa sekä kunnalta haettavaa 2000 euron tukea että työttömyysetuutta? Miten tuet vaikuttavat toisiinsa?
Yrittäjä voi hakea sekä yksinyrittäjän tukea että työttömyysturvaa. Niitä ei soviteta yhteen, eli toisen saaminen ei vaikuta toisen saamiseen tai sen määrään.
fi
Voiko yrittäjä hakea työmarkkinatukea, vaikka olisi saanut avustusta Business Finlandilta tai ELY-keskukselta?
Kyllä, työmarkkinatukea voi hakea, vaikka olisi saanut tukea yritystoimintaansa.
fi
Voiko yrittäjä saada työmarkkinatukea takautuvasti?
Jos yrittäjä rekisteröityi työnhakijaksi viimeistään 15.4.2020, hänellä on ollut oikeus työmarkkinatukeen työnhakua edeltävältä ajalta 16.3.2020 alkaen, vaikka työnhaku ei olisi ollut voimassa. Tukea on voinut kuitenkin saada vasta siitä alkaen, kun edellytykset täyttyvät. 16.4.2020 alkaen työnhakijaksi ilmoittautuneet voivat saada työmarkkinatukea ilmoittautumispäivästä lähtien, tai jos muut edellytykset työmarkkinatuen saamiselle täyttyvät vasta myöhemmin, tuosta ajankohdasta lukien.
fi
Voiko yrittäjä saada työmarkkinatukea, jos hän joutuu pandemian takia hoitamaan lastaan ja päätoiminen työskentely on päättynyt sen vuoksi?
Kyllä voi. Työttömyysturvalaissa edellytetään ainoastaan, että päätoiminen työskentely on päättynyt pandemian takia.
fi
Voivatko freelancerit saada yrittäjien työmarkkinatukea?
Freelancer voi tehdä työtä työsuhteessa tai yrittäjänä. Yrittäjinä työskentelevillä freelancereilla on sama mahdollisuus kuin muillakin yrittäjillä saada poikkeuslain perusteella työmarkkinatukea. Tuen saaminen ei edellytä yritystoiminnan lopettamista kokonaan.
fi